Lewis Hamilton a produs șocul începutului de an în Formula 1, după ce a anunțat că s-a înțeles cu cei de la Ferrari pentru începerea colaborării din anul 2025. Acum, a venit rândul celor de la Mercedes să încerce o super-mutare.
Max Verstappen, favorit să îi ia locul lui Lewis Hamilton la Mercedes
Plecarea lui Lewis Hamilton lasă un gol în echipa celor de la Mercedes, iar șeful constructorului german ia în calcul un transfer de top pentru a-și întări echipa.
Câștigător a trei titluri mondiale în ultimele trei sezoane, Max Verstappen are contract cu RedBull până în anul 2028, însă viitorul său în cadrul echipei austriece este pus sub semnul întrebării din cauza ruperii relaţiilor dintre tatăl său şi directorul Christian Horner.
În lumina acestor divergențe, Toto Wolff este de părere că Verstappen ar fi o variantă ideală pentru înlocuirea lui Lewis Hamilton.
"Avem un loc liber, singurul la cele mai bune echipe, cu excepţia cazului în care Max decide să plece, iar atunci locul nu va mai fi liber la noi.
Da. Vedeţi care sunt nivelurile lui de performanţă, dar nu aş vrea să-i neglijez pe ceilalți." - a declarat acesta, potrivit Agerpres.
Wolff a încercat să-l recruteze pe Verstappen când acesta era adolescent, înainte de a semna cu Red Bull, însă nu i-a putut propune un loc în Formula 1.
Austriacul a mai spus că are o relaţie foarte bună cu Jos Verstappen şi că s-au întâlnit atunci la Viena, pentru a discuta despre o posibilă colaborare pe viitor, dar pilotul batav avea deja o ofertă de la Red Bull la acel moment.
Toto Wolff nu a exclus nici variantele Fernando Alonso sau Carlos Sainz.
"Evident că există Fernando, care este foarte incitant, şi Carlos, foarte bun. Deci sunt câteva opțiuni." - a încheiat acesta.
Mercedes, care a dominat Campionatul Mondial de Formula 1 între 2014 şi 2021, nu a reuşit să câştige nicio cursă în sezonul trecut şi s-a confruntat cu un dublu abandon la Melbourne, primul începând din 2018.
Clasamentul piloților din Formula 1
1 Max Verstappen (RedBull) 51 puncte
2 Charles Leclerc (Ferrari) 47
3 Sergio Perez (RedBull) 46
4 Carlos Sainz (Ferrari) 40
5 Oscar Piastri (McLaren) 28
6 Lando Norris (McLaren) 27
7 George Russell (Mercedes) 18
8 Fernando Alonso (Aston Martin) 16
9 Lance Stroll (Aston Martin) 9
10 Lewis Hamilton (Mercedes) 8 etc.
Clasamentul constructorilor din Formula 1
1 RedBull 97 puncte
2 Ferrari 93
3 McLaren 55
4 Mercedes 26
5 Aston Martin 25
6 RB Honda RBPT 6
7 HAAS 4
8 Williams 0
9 KICK Sauber 0
10 Alpine Renault 0
Cum arată sezonul 2024 din Formula 1
1) MP din Bahrain / 2 martie / Câștigător Max Verstappen
2) MP din Arabia Saudită / 9 martie / Câștigător Max Verstappen
3) MP din Australia / 24 martie /Câștigător Carlos Sainz
4) MP din Japonia / 7 aprilie / Suzuka
5) MP din China / 21 aprilie / Shanghai
6) MP din Miami / 5 mai / Miami International Autodrome
7) MP din Emilia Romagna / 19 mai / Imola
8) MP din Monaco / 26 mai / Monaco
9) MP din Canada / 9 iunie / Gilles Villeneuve, Monteal
10) MP din Spania / 23 iunie / Barcelona, Montmelo
11) MP din Austria / 30 iunie / Spielberg
12) MP din Marea Britanie / 7 iulie / Silverstone
13) MP din Ungaria / 21 iulie / Hungaroring
14) MP din Belgia / 28 iulie / Spa-Francorchamps
15) MP din Olanda / 25 august / Zandvoort
16) MP din Italia / 1 septembrie / Monza
17) MP din Azerbaidjan / 15 septembrie / Baku
18) MP din Singapore / 22 septembrie / Marina Bay
19) MP din SUA / 20 octombrie / Texas, Austin
20) MP din Mexic / 27 octombrie / Autodromo Hermanos Rodriguez
21) MP din Sao Paulo / 3 noiembrie / Interlagos
22) MP din Las Vegas / 23 noiembrie / Las Vegas Strip Circuit
23) MP din Qatar / 1 decembrie / Lusail
24) MP din Abu Dhabi / 8 decembrie / Yas Marina.